Revd (Sverdlovskan agj)

Revd () om Venäman lidn da municipaline ümbrik (edel 2025. vot — lidnümbrik) Sverdlovskan agjan suvipäivlaskmas.

 Istorii 
Ende baškiralaižed oliba enambuses neniš tahoiš. Eländpunktan oficialine alusenpanendan dat om vn 1734 1. päiv sügüz'kud, konz Demidovan (lidnan muzei nimitase «Demidov-keskuz») tegim andoi ezmäšt kaugedraudad, nimitihe žilod jogen mödhe. Vl 1920 ezmäižed jonused ajaškanziba «Jekaterinburg — Kazan'»-raudtel, i vl 1925 saudihe Kapralovo-raudtestancijad žilos, vspäi 1963 stancii nimitase Revdaks. Vl 1929 kätihe radnikžilod lidnanvuiččeks. Vspäi 1931 ottas kävutamižhe sijališt vas'kkivendon löudmižsijad 15 km suvhe Revdaspäi. Vn 1935 3. päiväl semendkud anttihe žilole lidnan statusad. Vspäi 1963 Revd alištub agjan tobmudele oikti.

Revd šingotase Uralan kaivuzmetallurgižen kompanijan järedoil tegimil: Keskuralan vas'ksuladuztegim (vas'kkivendon küllästamine, vas'k, rikmuiktuz), Revdan mujumetalloiden ümbriradmižen tegim (vas'ktorved, bronz) i Revdan savičuntegimRevdan savičuntegimen sait (revkz.ru). , mugažo metallurgine tegim (terazvanutez), irdaližiden pidatimiden tegim i oluden tegimRevdan oludentegimen sait (revdabeer.ru).  ratas.

 Geografijan andmused 
Lidn sijadase ümbrikon pohjoižes čogas, Keskmäižen Uralan päivlaskmaižil pautkil, 320 m ü.m.t. keskmäižel korktusel. Revd-jogi sädab vezivaradint-«uitod» i jokseb lidnan suves ( 75 km pitte), se lankteb Čusovai-jogehe huralpäi (Kamanjogen hurapol'ne bassein), kudamb om lidnan päivnouzmaižeks röunaks.

E-22-avtomaršrut jagab lidnad poleti, pohjoižeks i suveks. Matkad Jekaterinburgan röunhasai om koumekümne kilometrad päivnouzmha orhal, 34 km avtotedme vai raudtedme; keskuzpalhasai — 43 km orhal vai 47 km avtotedme. Lähembaižed lidnad oma Pervoural'sk ani pohjoižhe i Degtärsk kümne kilometrad suvipäivnouzmha orhal, avtol i raudtel.

 Tobmuz 
Kaik seičeme pen't žilod mülüdas ümbrikho Revdan ližaks. Municipaližen ümbrikon pind — 944,99 km².

Revd-ümbrikon tobmuden pämez' om sen Administracijan pämez', edel vn 2017 vilukud Duman ezimez' oli ümbrikon pämehen. Edeline ümbrikon Administracijan pämez' om Irina Teiševa (tal'vku 2016 — viluku 2022). Municipaližen ümbrikon Duman ezimez' om Veniamin Tarov vn 2024 tal'vkuspäi. Edeline Duman ezimez' om Andrei Mokrecov (viluku 2017 — tal'vku 2024).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 61 875 ristitud, ümbrikon — 63 368 ristitud, vn 2021 lidnan — 60 200 ristitud. Vl 2017 kaik 62 632 ristitud elihe lidnas i 64 291 ristitud kaikes lidnan ümbrikos. Kaikiš suremb lidnan ristitišt oli 65..66 tuhad eläjid vll 1986−2001 (66 100 eläjad vl 1992).

Rahvahad (ozutadud rahvahudenke vl 2010): venälaižed — 90,5 %, totarlaižed — 5,0 %, baškiralaižed — 1,0 %, toižed rahvahad — 3,5 %.

Ortodoksižen hristanuskondan nell' pühäpertidRevdan pühäpertid sobory.ru-saital.  oma saudud lidnas: koume jumalanpertid i časoun'. Islaman pühäpert' om avaitud lidnas.

 Openduz 
Lapsiden opendusen aluzkundad oma kuz' nomeruidud päivkodid (nomer 2, 17, 34, 39, 46, 50 alajagusidenke), kümne keskškolad: kahesa lidnas (nomer 1, 2, 3, 7, 9, 10, 28, 29), kaks' žiloiš (nomer 13 i 22), gimnazii (nomer 25), evrogimnazii, ližaopendusen keskuz, lidnümbrikon sportškol, noriden tehnikanradajan stancii.

Professionaližen opendusen aluzkundad oma Revdan pedagogine kolledžRevdan pedagogižen kolledžan sait (rgpk-revda.profiedu.ru). , Revdan äiprofil'ne tehnikumRevdan äiprofil'žen tehnikuman sait (rmt96.ru).  i Uralan valdkundaližen kolledžan Ivan Polzunovan nimed (Jekaterinburg) filial.

 Galerei 

 Homaičendad 

 Irdkosketused 
 Municipaližen Revd-ümbrikon tobmuden sait (admrevda.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Sverdlovskan agjan lidnad
Kategorii:Sverdlovskan agjan municipaližed ümbrikod